หุ้นเช้า15พ.ย.ดิ่งตามตลาดโลก
ดัชนีหุ้นภาคเช้า 15 พ.ย. ปิดที่ 1,270.81 จุด ลดลง8.48 จุด ตามตลาดโลก
15 พ.ย. 2555

ดัชนีหุ้นภาคเช้า 15 พ.ย. ปิดที่ 1,270.81 จุด ลดลง8.48 จุด ตามตลาดโลก




ดัชนีหุ้นไทยปิดตลาดภาคเช้าปิด 1,270.81 จุดลดลง8.48จุดหรือลดลง 0.66% ดัชนีเคลื่อนไหวระหว่าง 1,263.05-1,276.77 จุด ด้วยมูลค่าการซื้อขาย 20,199.85 ล้านบาท
ทิศทางตลาดวันนี้นักวิเคราะห์บริษัทหลักทรัพย์(บล.)ทิสโก้วิเคราะห์ว่า กระโดดลง และน่าจะแกว่งแดนลบตลอดทั้งวัน
จากการที่หุ้นโลกเมื่อคืนดิ่งแรง กังวลวิกฤติหน้าผาการคลังสหรัฐ และความขัดแย้งในตะวันออกกลางปะทุขึ้น หลังอิสราเอลส่งฝูงบินปลิดชีพผู้นำกลุ่มฮามาสสำเร็จ รวมทั้งมีประชาชนปาเลสไตน์เสียชีวิตด้วย ด้านยุโรปมีการประท้วงรุนแรงทั้งในโปรตุเกส-อิตาลี-สเปน กระทบความเชื่อมั่น ส่งผลให้ผลตอบแทนพันธบัตรของสเปนและอิตาลีขึ้นมาที่จ่อระดับ 6% และ 5% ตามลำดับ
นอกจากนี้จากการตรวจสอบเงินทุนไหลเข้า ภูมิภาคนี้ (5 ตลาดหุ้นหลัก) เป็นไหลออกจำนวน 195 ล้านเหรียญสหรัฐ  วันนี้ต้องตามต่อว่าศาลปกครองจะมีคำสั่งอย่างไรกรณี 3G  คาด ดัชนี กระโดดลงตามหุ้นโลก มีแนวรับ 1,270จุด1,260จุด เด้งระหว่างวันไม่น่าเกินระดับ 1,280 จุด
กลยุทธ์การลงทุน แนะนำ พอร์ตลงทุนเริ่มสะสมที่ ดัชนี ระดับ 1,270 จุดลงมา
นักลงทุนที่ขายลดพอร์ตไปแล้ว เริ่มหาจังหวะสะสมคืนที่ ดัชนี ระดับต่ำกว่า 1,270 จุดลงมา (เป็นไปตามที่เรามองไว้ก่อนหน้านี้ว่า เป้าการซื้อคืนรอบนี้น่าจะอยู่แถว 1,250-1,270จุด ในช่วง 2 สัปดาห์ข้างหน้า) หุ้นน่าทยอยสะสม หุ้นพื้นฐานดี-เป้าหมายการซื้อของกองทุนหุ้นระยะยาวและกองทุนเพื่อการเลี้ยงชีพ( LTF &amp; RMF )แนะนำบริษัทแอดวานซ์อินโฟร์เซอร์วิส( ADVANC)บริษัทท่าอากาศยานไทย(AOT)บริษัทเอเชี่ยนพร็อพเพอร์ตี้ดิเวลลอปเมนท์(AP)บริษัทกรุงเทพดุสิตเวชการ(BGH)บริษัทช.การช่าง( CK)บริษัทเซ็นทรัลพัฒนา(CPN)บริษัทชินคอร์ปอเรชัน( INTUCH)ธนาคารกสิกรไทย(KBANK)บริษัทไทยออยล์( TOP)ธนาคารไทยพาณิชย์( SCB)บริษัทปูนซิเมนต์ไทย(SCC)บริษัทซิโน-ไทยเอ็นจิเนียริ่งแอนด์คอนสตรัคชั่น(STEC)บริษัทศุภาลัย(SPALI )
หุ้นที่น่าจะเข้า SET50 คือธนาคารเกียรตินาคิน( KK)บริษัทน้ำประปา(ไทย)( TTW)บริษัทจัสมิน(JAS )
สำหรับการซื้อขายระยะสั้น  เน้น หุ้นเข้า MSCI ได้แก่ AOT, BGH, CPN,บริษัทสยามแมคโคร( MAKRO )ไม่มีหุ้นปรับออก หุ้นเพิ่งออกงบ ไตรมาส3ปี2555เติบ โตก้าวกระโดดและราคายังถูก แนะนำบริษัทเอ็มดีเอ็กซ์( MDX)บริษัทไทยคาร์บอนแบล็ค(TCB)บริษัทไทยเซ็นทรัลเคมี(TCCC)บริษัทที.ซี.เจ.เอเซีย( TCJ) และ หุ้นที่มีสัญญาณเชิงบวก : แนะนำบริษัทะบริษัทจรุงไทยไวร์แอนด์เคเบิล( CTW)บริษัทแลนด์แอนด์เฮ้าส์( LH)และSTEC